คค.เล็งย้ายหัวลำโพงมาชุมทางบางซื่อ
กระทรวงคมนาคมเล็งพัฒนาชุมทางบางซื่อเป็นศูนย์กลางระบบขนส่งทางราง ตั้งเป้าแล้วเสาร็จภายใน 5 ปี
24 ก.พ. 2553

กระทรวงคมนาคมเล็งพัฒนาชุมทางบางซื่อเป็นศูนย์กลางระบบขนส่งทางราง ตั้งเป้าแล้วเสาร็จภายใน 5 ปี 
นายสุพจน์ ทรัพย์ล้อม ปลัดกระทรวงคมนาคม กล่าวถึงแผนการเดินรถของการรถไฟแห่งประเทศไทย (รฟท.) ว่า หากมีการปรับปรุงสถานีชุมทางบางซื่อเป็นศูนย์กลางระบบขนส่งทางราง ก็อาจโยกย้ายสถานีรถไฟหัวลำโพงมาที่สถานีดังกล่าวได้ภายใน 5 ปี ขณะเดียวกัน งบประมาณของการรถไฟฯ ซึ่งได้รับแล้วจำนวน 1.53 แสนล้านบาทนั้น จะนำมาปรับเปลี่ยนระบบราง ทั้งในส่วนไม้หมอน วางรางใหม่ กว่า 700 กิโลเมตร ซื้อหัวรถจักร 56 หัว ซึ่งจะนำมาใช้ได้ในปีหน้า นอกจากนี้ จะแก้ปัญหาจุดตัดจำนวนกว่า 1,000 แห่งทั่วประเทศ เพื่อแก้ปัญหาอุบัติเหตุ ซึ่งการลงทุนครั้งนี้จะช่วยพัฒนาระบบลอจิสติกส์ ไม่ว่าจะลดค่าใช้จ่ายการคมนาคมขนส่งปีละนับแสนล้านบาท และเป็นการส่งเสริมการท่องเที่ยวด้วย